Lumikorpien yö
Kohtalaisesti.

 1. Lumikorpien tyyni ja mahtava yö!
 Puut korkeat taivasta halaa –,
 yli maisten varjojen palaa –
 ikitähtien ääretön loistava vyö.

 2. Ylös kääntyvi hengen etsivän tie.
 Väre puhtahin sydämen täyttää –,
 maan taistelot pieniltä näyttää –,
 yön hartaus haavehet kauvaksi vie.

 3. Lumikorpien tyyni ja mahtava yö!
 Koko luonnossa tuntuvi taivas –,
 sydän, unhota arkiset vaivas –,
 yön suuressa rauhassa tyyntyen lyö!

Vilppu Koskimies.

Otto Kotilainen
Vilppu Kaukonen